Clio (izdavačka kuća)
Clio je izdavačko preduzeće osnovano 1990. godine u Beogradu, u doba “najvećih društvenih preokreta i političkih lomova”, sa ciljem da stvori čvrste oslonce čitaocima koji se opiru razornom uticaju poljuljanog sistema vrednosti.  

Uređivačka politika ove kuće koncipirana je tako da pokriva veliki broj oblasti, počev od svetske proze, istorije, antropologije, psihologije, studija komunikacija i medija, menadžmenta i marketinga, ekologije, esejistike, preko teorije, istorije i kritike umetničke prakse, do bibliotekarstva, muzeologije i obrazovne politike. 

Do sada je objavljen veliki  broj naslova objedinjenih u nekoliko edicija, među kojima su romani dobitnika Bukerove nagrade Džona Banvila i Kiran Desai, objavljeni u okviru edicije Gral, zatim naslovi edicije Klepsidra koji promovišu popularnu kulturu, poput knjige Revolucija u glavi – pesme Bitlsa i šezdesete Ijana Mekdonalda, za angliste posebno zanimljiva biografija britanske romansijerke Virdžinije Vulf, kao i naslov Šekspir i družina Stenlija Velsa, biografija Danila Kiša Izvod iz knjige rođenih autora Marka Tompsona, ali i istorijske studije Car ili upravitelj Tonje Kjusopulu i Istorija Jugoslavije u 20. veku Mari-Žanin Čalić objavjene u ediciji Polis, dok su u okviru edicije Imago između ostalog objavljena i izabrana dela Dušana Kecmanovića.

Ono što takođe predstavlja deo uređivačke politike ove kuće jeste da objavljene naslove što više približi čitaocima, te je tako u Beogradu ugostila Kišovog biografa Marka Tompsona , najcenjenije savremene šekspirologe Stenlija Velsa i Stivena Grinblata, književnika Dimitrisa Sotakisa i mnoge druge.

Nagrade i priznanja (izbor) 

 Nagrada Izdavač godine 2003, 2010 i 2016. na Međunarodnom beogradskom sajmu knjiga
 Nagrada za Najbolju sajamsku prezentaciju na 51. Međunarodnom beogradskom sajmu knjiga
 Nagrada Prvog međunarodnog sajma knjiga u Podgorici Najbolji izdavač godine
 Nagrada novinara akreditovanih na 49. Međunarodnom sajmu knjiga u Beogradu za najprofesionalniji odnos sa medijima

Reference

Vanjske veze 
 Sajt izdavačke kuće Clio

Izdavačke kuće